Všeobecne záväzne nariadenie obce Buglovce

**č. 2/2022**

**o poplatkoch za odber vody**

§ 1

Úvodné ustanovenie

# 1, Toto nariadenie upravuje a bližšie vymedzuje poplatok, ktorý vyberá v zmysle osobitných predpisov obce Buglovce.

2, Obec Buglovce je oprávnená vyberať poplatky za úkony vykonané pri výkone verejnej správy v súlade s § 4 ods.1 zákona SNR č. 369/1990 Zb. o obecnom zriadení v znení neskorších predpisov.

§ 2

Poplatok a poplatková povinnosť

1. Občania, ktorí odoberajú vodu z miestnej studne „Za uhľara“, nemajú vodomer, budú platiť poplatok za vodu, ktorý je vypočítaný podľa spotreby elektrickej energie (ročné vyúčtovanie elektrickej energie od VSD) za predchádzajúci kalendárny rok a počtu odberateľov v sledovanom roku a to nasledovné:

1. Odber vody 10,- Eur / l fyzická osoba
2. Prevádzkové náklady 4,- Eur / 1 fyzická osoba

Poplatky za vodu (ďalej len „poplatok“) je určený v celkovej sume 14 Eur na osobu a rok.

2, Poplatok platí každá osoba, ktorá má trvalý pobyt, prechodný pobyt alebo sa v obci dlhodobo zdržuje a odoberá vodu z miestnej studne.

3, Ak došlo k zmene v priebehu roka (narodenie, úmrtie), alebo sa občan v obci dlhodobo nezdržiava

(študuje, pracuje mimo územia SR) počíta sa nasledovne:

* Pri narodení v priebehu roka sa poplatok nevyberá
* pri úmrtí v prvom polroku sa poplatok vráti v celej výške, v druhom polroku sa poplatok nevracia ani za pomernú časť.
* Pri dlhodobej neprítomnosti je potrebné dokladovať (napr. čestné prehlásenie)

4, Od poplatku je oslobodený: a/ vlastník pozemku 1 osoba/rok

 b/ poverený pracovník údržbou studne 1 osoba/rok

5, Poplatky za vodu sú splatné najneskôr do 15 dní odo dňa doručenia platobného výmeru. Platiť sa môže buď priamo do pokladne OcÚ, alebo na účet obce SK9456000000007506825001 vedený v Prima banke Slovensko, a.s.

6, Obec Buglovce vydáva povolenie na zriadenie novej vodovodnej prípojky. Cena vodovodnej prípojky je 50,- €. Ostatné náklady spojené s pripojením na miestny rozvod vodovodu (napr. zemné práce) znáša zriaďovateľ vodovodnej prípojky.

§ 3

Spoločné a záverečné ustanovenia

1, Toto všeobecne záväzné nariadenie bude uložené na Obecnom úrade v Buglovciach a je prístupné každému, kto prejaví právny záujem nahliadnuť doň.

2, Výnos poplatku je príjmom obce Buglovce

3, Na tomto Všeobecne záväznom nariadení č. 2/2022 sa uznieslo Obecné zastupiteľstvo v Buglovciach dňa 02.12.2022, uznesením č. 7/2022

4, Dňom účinnosti tohto Všeobecne záväzného nariadenia sa zrušuje Všeobecne záväzné nariadenie obce Buglovce č. 2/2021 o poplatkoch za odber vody.

5, Toto všeobecne záväzné nariadenie obce Buglovce nadobúda účinnosť 01. januára 2023.

Vincent Koňak

 starosta obce